14. Forslag om forlængelse af sundhedspolitik for Favrskov Kommune (Åben)
Tidl. politisk behandling
Forventet sagsgang
SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om at forlænge sundhedspolitikken for Favrskov Kommune 
til udgangen af 2022. 
Sundhedspolitikken har overskriften ”Sammen skaber vi sundhed” og udgør rammen for kommunens 
arbejde med at fremme borgernes sundhed. Visionen er, at Favrskov Kommune skal være blandt de 
sundeste kommuner i [adresse]. 
Temaerne i sundhedspolitikken er:  

Sunde børn og unge i trivsel 

Mere sundhed for alle 

Mere sundhed i det nære 

Sammen om sunde arbejdspladser

Et aktivt liv i et sundt miljø. 
Favrskov Kommunes nuværende sundhedspolitik gælder for perioden 2016-2021. 
VURDERING
Social og Sundhed anbefaler, at den gældende sundhedspolitik for Favrskov Kommune forlænges til 
udgangen af 2022, og at arbejdet med en ny sundhedspolitik dermed udskydes fra 2021 til 2022. 
På baggrund af udmeldinger fra regeringen samt udspil fra KL og Danske Regioner er det forventningen, 
at der er udsigt til en national aftale for det samlede sundhedsvæsen. Social og Sundhed vurderer derfor, 
at det vil være en fordel at udskyde arbejdet med en ny sundhedspolitik, idet denne således vil kunne tage 
højde for kommunens rolle i udviklingen af det nære sundhedsvæsen. Samtidig giver tidsplanen mulighed 
for at igangsætte dialogen om en ny sundhedspolitik i starten af den nye byrådsperiode. 
Endelig er der med den foreslåede tidsplan taget højde for, at den næste nationale 
sundhedsprofilundersøgelse offentliggøres i foråret 2022. Undersøgelsen gennemføres hvert fjerde år og 
viser udviklingen i borgernes mentale og fysiske sundhed. Social og Sundhed vurderer, at undersøgelsen 
udgør et relevant grundlag for prioritering i arbejdet med en ny sundhedspolitik. 
Social og Sundhed vurderer, at den gældende sundhedspolitik fortsat udgør et relevant grundlag for 
arbejdet med at fremme sundheden blandt borgere i [adresse]. På den baggrund er der ikke 
foretaget ændringer i politikkens indhold. 
Sundhedspolitikken udmøntes gennem handleplaner. Den nuværende handleplan gælder for perioden 
2020-2021. Byrådet vil modtage en samlet afrapportering på handleplanen primo 2022 sammen med et 
forslag til, hvilke indsatsområder og tiltag, der vil være fokus på i resten af 2022. Sideløbende med 
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Ofelia Iversen 
Marie Christoffersen (tinj)
udviklingen af en ny sundhedspolitik i 2022 vil der således blive arbejdet videre med sundhedsinitiativer 
inden for rammerne af den eksisterende sundhedspolitik. Det kan bl.a. dreje sig om indsatser, der kræver 
et længerevarende fokus som fx at forebygge unges brug af tobak, snus og alkohol, fremme børns motorik 
og bevægelse samt forebygge ensomhed blandt ældre. Samtidig vil der være et styrket fokus på hygiejne 
de kommende år.   
ØKONOMI
Sundhedspolitikken har ingen umiddelbare økonomiske konsekvenser, men udmøntes inden for 
eksisterende økonomiske rammer. Nogle indsatser er delvist finansieret af eksterne projektmidler.
INDDRAGELSE
I forbindelse med udarbejdelsen af en ny sundhedspolitik i 2022 vil der ske en bred inddragelse af bl.a. 
Handicapråd, Ældreråd, praktiserende læger og patientforeninger. Derudover vil der ske en bredere 
inddragelse af civilsamfundet gennem bl.a. offentlige arrangementer og aktiviteter.
INDSTILLING
Direktøren for Social og Sundhed indstiller til Byrådet:
1.
At sundhedspolitik for Favrskov Kommune forlænges til udgangen af 2022. 
BESLUTNING
Social- og Sundhedsudvalget, 2. februar 2021:
Fraværende: Ingen
Indstilles godkendt.
Økonomiudvalget, 9. februar 2021:
Fraværende: Ingen
Indstilles godkendt. 
Byrådet, 23. februar 2021:
Fraværende: Ingen
Godkendt. 
Bilag
1.
Sundhedspolitik_2016-2022 (2392368)
